open-index/open-wikipedia-markdown huggingface dataset:
Natha

**Natha** tai **Nath** on intialainen uskonnollinen traditio, jonka kannattajat pyrkivät saavuttamaan kuolemattomuuden henkisten harjoitteiden kautta. Nathan alkuperä on buddhalaisuuden, shaivismin ja hathajoogan synkretismissä. Nathat pitävät ensimmäisenä gurunaan Matsyendranathaa, jota hindulaiset opetuslapset pitivät Shiva-jumalana ja buddhalaiset Avalokiteshvarana. Matsyendranathan opetuslapsena pidetään nathojen keskuudessa joogi Gorakhnathia vaikka ajallisesti tämä onkin mahdotonta, koska Matsyendranatha kuoli todennäköisesti kauan ennen Gorakhnathin syntymää. Nathaa pidetään usein hindulaisuuden shaivistisena alasuuntauksena.

1200-luvun paikkeilla Gorakhnathin opetusten ympärille alkoi muodostua joogiyhteisö, joka tunnettiin asketismistaan. 1500-luvulta peräisin olevan Gorakhbani-tekstin mukaan nathat eivät pitäneet itseään hinduina eivätkä muslimeina vaan joogeina. Yhteisö omaksui uskomuksia kummastakin uskonnosta pitäen niitä silti riittämättöminä totuuden saavuttamiseen, jonka voi löytää vain Gorakhin pyhästä sanasta. Nathat uskoivat, että hallitsemalla kehoaan täydellisesti olisi mahdollista hallita luonnon voimia, muiden ajattelua ja elää ikuisesti.

Nathayhteisön jäljiltä on useita keskiaikaisia tekstejä esimerkiksi bengalilainen Goraksa-Vijay, joka kertoo täydellisestä joogi Gorakhnathista, jonka guru Minanath (Matsyendranatha) lankeaa syntiin. Shiva rankaisee Minanathaa muistin menetyksellä ja moraalittomalla elämällä, josta vain Gorakhnath pystyi pelastamaan hänet.

Suurmogulien valtakunnan aikana sekä mogulit että hindukuninkaat alkoivat lahjoa yhteisöä saadakseen yliluonnollista tukea tavoitteilleen. Tätä jatkui 1800-luvulle saakka jolloin brittiläinen siirtomaavalta ei tukenut joogiyhteisöä entisten ruhtinaiden tavalla.

Vuonna 1942 Pitamber Dutt Barthwal kokosi natha-joogien yksien kansien väliin, mutta työ ei valmistunut ennen hänen kuolemaansa. Tutkija Marrewa-Karwoski on nostanut esille, että kirjasta jätettiin pois kaksi vanhaa islamilaisvaikutteista tekstiä. *Avali Silūk* (korkein laulu) ja *Kāfir Bodh* (vääräuskoisten tieto) sisältävät islamilaisia käsitteitä sekä vaikutteita. Lopulta molemmat tekstit päättyvät siihen, että hindut ja muslimit ovat yhtä kaukana nathan totuudesta.

Nykyaikaan tultaessa Gorakhpurissa sijaitsevan Gorakhnathin temppelin ylipappi Digvijaynath alkoi hindulaistamaan nathayhteisöä, jonka jälkeen yhteisön poliittinen vaikutusvalta alkoi jälleen kasvamaan. Nykyinen Uttar Pradeshin osavaltion pääministeri Yogi Adityanath on Gorakhnathin temppelin ylipappi.

## Lähteet
BAP Carvajal (FM-51)

**Carvajal** (runkonumero FM-51) oli Perun laivaston vuonna 1979 palvelukseen otettu Carvajal-luokan fregatti.

## Valmistus

Alus tilattiin 1973 Riva Trigososta Cantieri navali Riunitilta, missä köli laskettiin 8. elokuuta 1974. Alus laskettiin vesille 17. marraskuuta 1976 ja koeajot aloitettiin 9. kesäkuuta 1977. Laitteisto toimitusten viivästyttyä alus  liitettiin laivastoon vasta 23. joulukuuta 1979.

## Palvelus
Aluksen lentokantta laajennettiin, jotta mahdollistettaisiin ASH-3D Sea King -helikoptereiden laskeutuminen alukselle. Hangaari on kuitenkin edelleen liian pieni suuremmalle helikopterille.

Alus poistettiin palveluksesta, minkä jälkeen sen ohjusaseistus, tulenjohtojärjestelmät sekä päätutka poistettiin. Alus luokiteltiin ulkovartiolaivaksi () ja luovutettiin 26. joulukuuta 2013 Perun merivartiostolle, joka nimesi sen *BAP Guardiamarina San Martiniksi* runkonumerolla PO-201.

## Lähteet
*

### Viitteet
Castillon-du-Gard

**Castillon-du-Gard** on kunta Ranskan eteläosassa Gardin departementissa Occitanien alueella.  Se sijaitsee noin 25 kilometriä Nîmesin kaupungista koilliseen.

Castillon-du-Gard on keskiaikainen kiviselle metsän ympäröimälle kukkulalle rakennettu kylä. Kylässä on paljon keskiaikaisia taloja ja kapeita mukulakivikatuja. Kylän juurella on romaaninen Saint-Capraisin kappeli.

## Lähteet

## Aiheesta muualla
Ilkonsaari

**Ilkonsaari** on saari Saimaan järvessä Taipalsaaren kunnan alueella. Saari on paikallisesti tunnettu siellä sijaitsevista viidestä ortodoksisesta rukoushuoneesta. Saarella on myös 1,2 kilometrin mittainen geologinen luontopolku.

Ilkonsaari muodostuu kahdesta kallioselänteestä ja niitä yhdistävästä kapeasta hiekkaisesta maakannaksesta. Kallioselänteet kohoavat 20 metriä Saimaan pinnasta. Kalliot ovat pääasiassa graniittia, granodioriitti ja tonaliittia, mutta myös juonibreksiaa löytyy. Saaren keskiosasta kuroutuu itään alueelle harvinainen hiekkasärkkä, joka on suurelta osin veden alla.

Ilkonsaaren omistaa Etelä-Karjalan virkistysaluesäätiö. Saimaan Skiitat -yhdistys on rakentanut saarelle viisi ortodoksista rukoushuonetta, joita kutsutaan skiitoiksi eli sivuluostareiksi, vaikka niissä ei ketään asukaan. Saaresta on tullut luonnon sekä rukoushuoneiden takia suosittu matkailukohde.

## Lähteet
### Huomioita

### Viitteet
Lewis Mumford

**Lewis Mumford** (19. lokakuuta 1895 Flushing, New York – 26. tammikuuta 1990 Amenia, New York) oli yhdysvaltalainen arkkitehtuurikriitikko, kaupunkisuunnittelija ja historioitsija, joka tutki teknologian ja kaupungistumisen vaikutuksia ihmisyhteisöihin kautta historian. 

Mumford opiskeli New Yorkin City Collegessa ja New School for Social Researchissa. Opiskeluaikoinaan häneen vaikuttivat Patrick Geddesin kirjoitukset. Geddes oli yksi modernin kaupunkisuunnittelun pioneereista. Mumfordista tuli *Dial*-lehden apulaistoimittaja vuonna 1919, ja hän kirjoitti arkkitehtuurista ja kaupunkisuunnittelusta *[[The New Yorker]]iin* vuosina 1931–1963. Mumford toimi lisäksi opettajana ja tutkijana. Hän sai ansioistaan Presidential Medal of Freedomin vuonna 1964.

Mumfordin varhaiset artikkelit lehtiin ja kirjoihin vakiinnuttivat hänen asemansa Yhdysvaltain arkkitehtuurin, taiteen ja kaupunkielämän auktoriteettina, joka yhdisti nämä elämänalueet laajempaan sosiaaliseen kontekstiinsa. Vuonna 1924 julkaistu kirja *Sticks and Stones* on näkemyksellinen katsaus Yhdysvaltain arkkitehtuuriin. Hän kirjoitti myös tutkielmia Yhdysvaltain kulttuurin alkulähteistä ja kehityksestä, kuten *The Golden Day* ja *The Brown Decades: A Study of the Arts in America, 1865–1895*. Mumford tarkasteli *Renewal of Life* -teossarjassaan nyky-yhteiskuntaa eri puolilta. Näissä teoksissa hän kritisoi modernin teknistyneen maailman epäinhimillistäviä virtauksia ja vaati, että yhteiskunta tulisi saattaa tasapainoisemmaksi humanistisemmilla pyrkimyksillä. Yksi Mumfordin avainteoksia on vuonna 1961 julkaistu *The City in History*, laaja tutkimus kaupungin roolista ihmiskunnan historiassa.

## Lähteet
Bristow

**Bristow** voi tarkoittaa seuraavia:

## Henkilöitä
* Eric Bristow (1957–2018), englantilainen dartsinpelaaja
* Chris Bristow (1937–1960), brittiläinen Formula 1 -kuljettaja
* Gwen Bristow (1903–1980), yhdysvaltalainen kirjailija ja toimittaja
* Laurie Bristow (s. 1963), brittiläinen diplomaatti

## Kuvitteellisia henkilöitä
* Jack Bristow, kuvitteellinen hahmo yhdysvaltalaisessa televisiosarjassa *Alias*
* Sydney Bristow, kuvitteellinen hahmo ja päähenkilö yhdysvaltalaisessa televisiosarjassa *Alias*

## Paikkakuntia Yhdysvalloissa
*Bristow, Indiana
*Bristow, Iowa
*Bristow, Mississippi
*Bristow, Missouri
*Bristow, Nebraska
*Bristow, Oklahoma
*Bristow, Virginia.
Tuhkuri (järvi Espoossa)

**Tuhkuri** () on Uudellamaalla Espoossa Velskolan kaupunginosassa Takkulan pohjoispuolella sijaitseva järvi.

## Maantietoa
Tuhkuri on 800&nbsp;metriä pitkä, 250&nbsp;metriä leveä, ja sen pinta-ala on 14&nbsp;hehtaaria. Se sijaitsee kallioisessa ja mäkisessä metsämaastossa mäkien välisessä painaumassa. Mäet kohoavat suoraan rannasta jopa 26&nbsp;metrin korkeuteen vedenpinnasta. Järvessä ei ole kartan mukaan saaria. Tuhkurin rantaviivan pituus on 1,9&nbsp;kilometriä  ja sen rannoille on rakennettu hieman alle 30 vapaa-ajan asuntoa. Niille tulee tiet sen eteläpuolelta ohittavalta seututieltä&nbsp;130 eli Vihdintieltä. Mökkialuetta kutsutaan myös nimellä Tuhkuri.

## Vesistösuhteet
Tuhkuri sijaitsee Vantaanjoen vesistössä (vesistöaluetunnus&nbsp;21)  Lepsämänjoen valuma-alueella&nbsp;(21.04), jonka Lakistonjoen valuma-alueeseen&nbsp;(21.044) järvi kuuluu. Siihen tulee kolme metsäojaa ja sen laskuoja alkaa järven kaakkoisrannasta. Oja virtaa noin 1,2&nbsp;kilometriä etelään ja yhtyy Raasillanojaan, jonka nimi muuttuu alempana Lakistonjoeksi. Laskuojalle kertyy pudotusta lähes 30&nbsp;metriä. Järven vedenpinnan korkeus on 74,3&nbsp;metriä&nbsp;mpy. (N2000, ennen se oli 73,7&nbsp;m&nbsp;(N60)).

## Historiaa
Se mainitaan ensi kerran vuoden 1775 kartassa muodossa Tuch Kuri Jerfvi. Nykyasussaan nimi on mainittu vasta 1950-luvun peruskartassa, jolloin järvellä oli jo kolmatta kymmentä vapaa-ajan asuntoa. Tuhkurin nimi viittaa hämäläiseen asutukseen ja se lienee alun perin tarkoittanut hilleriä. Ruotsinkielinen nimi *Tuckuri* on variaatio suomenkielisestä .

## Lähteet
Chris Basham

**Chris Basham** (s. 20. heinäkuuta 1988 Hebburn) on englantilainen jalkapalloilija, joka pelasi keskuspuolustajana. Hän on pituudeltaan 190-senttimetrinen. Hän edusti Englannin Valioliigassa Bolton Wanderersia, Blackpoolia ja Sheffield Unitedia.

Basham pelasi ensimmäiset valioliigaottelunsa Bolton Wanderersin joukkueessa kaudella 2008–2009 ja teki yhden maalinkin. Vuonna 2010 hän siirtyi Blackpooliin ja pelasi siellä yhden kauden Valioliigassa ja kolme kautta mestaruussarjassa. Vuonna 2014 Basham siirtyi ykkösliigassa silloin pelanneeseen Sheffield Unitediin, joka nousi vuonna 2017 mestaruussarjaan ja vuonna 2019 Valioliigaan. Basham oli ennen kauden 2019–2020 alkua pelannut 21 valioliigaottelua ja tehnyt niissä yhden maalin. Hän pelasi kaudella 2019–2020 Valioliigassa Sheffieldin kaikki 38 ottelua avauskokoonpanossa. Kaudella 2020–2021 hän pelasi 31 valioliigaottelua. Sheffield United palasi Valioliigaan kaudeksi 2023–2024, ja Basham ehti tuolla kaudella pelata kahdeksan valioliigaottelua, kunnes lokakuussa 2023 Fulhamia vastaan pelatussa ottelussa tullut jalkavamma päätti hänen kautensa ja lopulta koko pelaajauransa. Mestaruussarjassa hän pelasi 226 ottelua ja teki 11 maalia. Ykkösliigassa hän pelasi 124 ottelua ja teki kuusi maalia.

## Lähteet
Ceutan lippu

**Ceutan lippu** on Ceutan tunnus. Lippu on jaettu kahdeksaan osaan, jossa valkoiset ja mustat kolmiot vuorottelevat. Sama kuvio on Lissabonin lipussa ja kuvaavat dominikaanien värejä. Lipun keskellä on Ceutan vaakuna.

## Lähteet
Jesper Juul

**Jesper Juul** (18. huhtikuuta 1948 Vordingborg – 25. heinäkuuta 2019 Odder) oli tanskalainen perheterapeutti  ja kirjailija.

## Lähteet
Kylpyläsaari

**Kylpyläsaari** on saari Haapajärvessä Haapavedellä. Saari sijaitsee Haapaveden keskustaajaman välittömässä läheisyydessä.

Saaressa on leirintäalue ja muita matkailupalveluita.

## Lähteet
David McGoldrick

**David McGoldrick** (s. 29. marraskuuta 1987 Nottingham, Englanti) on irlantilainen jalkapalloilija, joka pelaa hyökkääjänä. Hän edustaa Englannin mestaruussarjassa pelaavaa Sheffield Unitedia.

McGoldrick aloitti liigauransa 16-vuotiaana Notts Countyssa kaudella 2003–2004. Sittemmin hän on edustanut Southamptonia, Nottingham Forestia ja Ipswich Townia sekä lainasopimuksilla useita muitakin seuroja. Kesällä 2018 hän siirtyi Sheffield Unitediin. Ensimmäisen valioliigaottelunsa McGoldrick pelasi Sheffield Unitedissa elokuussa 2019. Hän pelasi kaudella 2019–2020 Valioliigassa 28 ottelua, joista 22 ottelua avauskokoonpanossa. Hän teki kauden ainoat kaksi maaliaan heinäkuussa 2020, kun Sheffield United voitti kotiottelussaan Chelsean 3–0. Englannin mestaruussarjassa hän on pelannut 318 ottelua ja tehnyt 75 maalia, joista 15 maalia Sheffield Unitedissa sarjanousuun päättyneellä kaudella 2018–2019.

McGoldrick on pelannut Irlannin maajoukkueessa 12 ottelua, joista ensimmäisen marraskuussa 2014. Ainoan maajoukkuemaalinsa hän on tehnyt syyskuussa 2019 tasapeliin 1–1 päättyneessä EM-karsinnan kotiottelussa Sveitsiä vastaan.

## Lähteet
Humboldt Fog

**Humboldt Fog** on Yhdysvaltojen Kalifornian osavaltiosta peräisin oleva vuohenmaidosta valmistettava juusto.

Humboldt Fog -juustoa alkoi valmistaa Cypress Grove Chevre -yhtiön perustaja Mary Keehn vuonna 1992. Keehnin tarinan mukaan hän sai idean juustosta nukkuessaan lennolla takaisin juustonvalmistajien kokouksesta Ranskassa. Nimensä juusto sai sen kotipaikkakunta Kalifornian Humboldtin piirikunnan sumujen mukaan.

Humboldt Fog -juusto valmistetaan vuohenmaidosta. Juuston valmistukseen käytetään mikrobiperäistä juoksutetta ja *[[Geotrichum candidum]]*-hometta. Valmistunut juustomassa muotitetaan ja juuston päälle levitellään ohut kerros tuhkaa. Kaksi juustoa asetellaan tämän jälkeen päällekkäin, jolloin juuston sisään jää tuhkajuova. Saman kaltainen juova on esimerkiksi ranskalaisessa Morbier-juustossa. Tuhkaa on myös juuston kuoressa, jossa kasvaa myös *[[Penicillium candidum]]*-hometta. Juusto kypsyy kahdesta kolmeen viikkoa.

Yhdysvaltalaisille juustoille melko harvinaisen tuhkajuovan takia juusto sekoitetaan joskus sinihomejuustoihin. Tuhkajuova lisätään pelkästään ulkonäyn takia, eikä se vaikuta juurikaan juuston makuun. Valmista juustoa myydään kahdessa eri muodossa, suurempana versiona nimeltä *Humboldt Fog Grande* ja pienempänä *Humboldt Fog Mini*.

## Lähteet

## Aiheesta muualla
*Cypress Grove Chevre - Humboldt Fog
Dean Henderson

**Dean Henderson** (s. 12. maaliskuuta 1997 Whitehaven) on englantilainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Crystal Palacea.

Henderson pelasi Manchester Unitedin nuorisojoukkueissa mutta ei pitkään aikaan päässyt edustusjoukkueeseen. Lainasopimuksilla hän edusti vuodesta 2016 alkaen Stockport Countya, Grimsby Townia, Shrewsbury Townia ja Sheffield Unitedia. Ensimmäisen valioliigaottelunsa Henderson pelasi Sheffield Unitedissa elokuussa 2019. Hän pelasi kaudella 2019–2020 Valioliigassa 36 ottelua eli oli poissa vain kahdesta Sheffield Unitedin liigaottelusta. Englannin mestaruussarjassa hän on pelannut 46 ottelua ja ykkösliigassa 38 ottelua.

Syyskuussa 2020 Henderson pelasi liigacupissa ensi kerran Manchester Unitedin edustusjoukkueessa. Marraskuussa hän pääsi Valioliigassa kentälle Southamptonia vastaan pelatun ottelun puolivälissä David de Gean loukkaannuttua. Hän nousi maaliskuun 2021 alussa Unitedin ykkösmaalivahdiksi ja pelasi kauden aikana kaikkiaan 13 liigaottelua. Seuraavalla kaudella hän putosi jälleen kakkosmaalivahdiksi. Hän on esiintynyt myös FA Cupissa, Mestarien liigassa ja Eurooppa-liigassa. Kaudella 2022–2023 hän pelasi lainasopimuksella Nottingham Forestissa 18 valioliigaottelua mutta ei pelannut enää tammikuun puolivälin jälkeen lainkaan reisiongelmiensa vuoksi. Hän siirtyi elokuussa 2023 Crystal Palaceen, jossa hän pelasi kauden 2023–2024 aikana 18 valioliigaottelua. Kaudella 2024–2025 hän pelasi täyden ajan Crystal Palacen kaikissa 38:ssa valioliigaottelussa. Näissä hän päästi 51 maalia ja piti 11:ssä ottelussa vastustajan maaleitta. Palacen voittamassa FA Cupissa hän pelasi kolme viimeistä ottelua.

Henderson on pelannut Englannin alle 16-, 17-, 20- ja 21-vuotiaiden maajoukkueissa. Englannin A-maajoukkueessa hän pelasi ensimmäisen kerran marraskuussa 2020 ystävyysottelussa Irlantia vastaan. Kaikkiaan hän on pelannut kolme maaottelua. Hän kuului Englannin hopeajoukkueeseen EM-kilpailuissa 2021 ja 2024, muttei saanut kummassakaan turnauksessa peliaikaa.

## Lähteet
John Lundstram

**John David Lundstram** (s. 18. helmikuuta 1994 Liverpool) on englantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Hull Cityä lainalla Turkin Superliigan Trabzonsporista.

Lundstram pelasi Evertonin junioreissa mutta aloitti liigauransa lainapelaajana Doncaster Roversissa, Yeovil Townissa, Leyton Orientissa, Blackpoolissa ja Scunthorpe Unitedissa. Kesällä 2015 hän siirtyi Oxford Unitediin ja kesällä 2017 edelleen Sheffield Unitediin. Ensimmäisen valioliigaottelunsa Lundstram pelasi Sheffield Unitedissa elokuussa 2019 ja ensimmäisen valioliigamaalinsa hän teki kauden toisessa ottelussa Crystal Palacea vastaan. Marraskuussa 2019 hän teki Burnleyä vastaan kaksi maalia, helmikuussa 2020 Bournemouthia vastaan yhden maalin ja heinäkuussa 2020 kauden viimeisessä ottelussa Southamptonia vastaan yhden maalin. Hän pelasi kaudella 2019–2020 Valioliigassa 34 ottelua, joista avauskokoonpanossa 26 ottelua. Kaudella 2020–2021 hän pelasi Valioliigassa 28 ottelua, joista avauskokoonpanossa 23 ottelua, eikä tehnyt maaleja. Englannin mestaruussarjassa hän on pelannut 77 ottelua ja tehnyt viisi maalia. Ykkösliigassa hänellä on takanaan 77 ottelua ja yksi maali.

Heinäkuussa 2021 Lundstram siirtyi skotlantilaisseura Rangersiin. Hän pelasi Rangersissa kolmen kauden aikana yhteensä 98 Skotlannin Valioliigan ottelua ja teki niissä kuusi maalia. Hän pelasi Mestarien liigassa viisi ottelua kaudella 2022–2023 ja Eurooppa-liigassa yhteensä 22 ottelua kausilla 2021–2022 ja 2023–2024, joissa hän teki kaksi maalia. Lundstram voitti Rangersissa Skotlannin cupin kaudella 2021–2022 ja Skotlannin liigacupin kaudella 2023–2024.

Kesällä 2024 Lundstram siirtyi turkkilaisseura Trabzonsporiin kolmivuotisella sopimuksella. Kaudella 2024–2025 Lundstram pelasi Turkin Superliigassa 32 ottelua, joissa hän teki kolme maalia. Heinäkuussa 2025 Lundstram siirtyi englantilaisseura Hull Cityyn yksivuotisella lainasopimuksella.

Lundstram on pelannut Englannin alle 17-, 18-, 19- ja 20-vuotiaiden maajoukkueissa.

## Lähteet
Daan Klinkenberg

**Daan Klinkenberg** (s. 12. tammikuuta 1996) on alankomaalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa FC KTP:ta.

Klinkenberg on pelannut Veikkausliigassa aikaisemmin kaudella 2019, jolloin hän voitti hopeaa FC Interin riveissä, sekä kaudella 2022 HIFK:ssa. Veikkausliigan lisäksi Klinkenbergillä on kokemusta myös Ruotsin Allsvenskanista, Norjan Eliteserienistä sekä kotimaansa Alankomaiden toiselta sarjatasolta Eerste divisiestä.

## Lähteet
Himalajanhaukkanen

**Himalajanhaukkanen** (*Microhierax caerulescens*) on pienikokoinen jalohaukkoihin kuuluva lintulaji. Sitä tavataan Etelä- ja Kaakkois-Aasiasta.

## Koko ja ulkonäkö
Himalajanhaukkanen kasvaa noin 14&ndash;17 cm pitkäksi. Laji on selästään ja siivistään musta ja siivet ovat lyhyet. Päälaki ja silmäkulmajuova ovat mustat ja otsasta niskaan kulkee valkoinen juova. Himalajanhaukkasen kurkku on ruosteenruskea ja rinta sekä vatsa kellertävät. Alaperä on myös ruosteenruskea. Himalajanhaukkasen pyrstön alapinnalla on neljä valkoista juovaa. Alalaji *M. c. burmanicus* eroaa nimialalajista valkoisemman rintansa perusteella.

## Levinneisyys ja elinympäristö
Himalajanhaukkasen nimialalajia tavataan Himalajalta Pohjois-Intiasta, Nepalista ja harvinaisena Kiinasta Yunnanin maakunnan alueelta. Alalajin *M. c. burmanicus* levinneisyys ulottuu Myanmarista Thaimaahan, Laosiin, Vietnamiin ja Kambodžaan. Sen elinympäristöä ovat metsien reunat ja aukkoiset metsät aina kahden kilometrin korkeuteen. Lajia tavataan usein jokien lähistöllä. Linnut liikkuvat usein pieninä ryhminä ja ne pyydystävät ravinnokseen hyönteisiä, erityisesti suurikokoisia perhosia. Himalajanhaukkaset pesivät vanhoihin tikkojen ja tikkasten koloihin ja pesimäkausi kestää helmikuulta toukokuulle.

## Lähteet
John Fleck

**John Alexander Fleck** (s. 24. elokuuta 1991 Glasgow) on skotlantilainen jalkapalloilija, pelipaikaltaan keskikenttäpelaaja. Hän on edustanut pääsarjatasolla Skotlannissa Rangersia ja Englannissa Sheffield Unitedia. Hän on lokakuusta 2024 alkaen edustanut Englannin kakkosliigassa pelaavaa Chesterfieldiä.

Fleck pelasi Rangersin joukkueessa Skotlannin Valioliigassa 41 ottelua ja teki kaksi maalia vuosina 2007–2012. Mestarien liigassa hän pääsi kahtena kautena yhteensä neljässä ottelussa vaihtopelaajana kentälle. Englantiin hän siirtyi tammikuussa 2012 lainalle Englannin mestaruussarjassa pelanneeseen Blackpooliin, jossa pelasi seitsemän liigaottelua. Kesällä 2012 hän siirtyi Coventry Cityyn ja kesällä 2016 Sheffield Unitediin.

Ensimmäisen ottelunsa Englannin Valioliigassa Fleck pelasi Sheffield Unitedissa elokuussa 2019. Hän pelasi kaudella 2019–2020 Valioliigassa 30 ottelua, joista 26:ssa täydet minuutit. Ensimmäisen maalinsa Valioliigassa hän teki marraskuussa kauden yhdeksännessä ottelussaan Burnleyä vastaan. Kolmisen viikkoa myöhemmin hän teki maalin Manchester Unitedia ja joulukuussa kaksi maalia Aston Villaa vastaan. Tammikuussa hän teki kauden viidennen liigamaalinsa tasoittaessaan loppunumeroiksi 1–1 ottelussa Arsenalia vastaan. Kaudella 2020–2021 hän pelasi Valioliigassa 31 ottelua, joista 26 ottelussa täyden peliajan, eikä tehnyt yhtään maalia. Vielä kaudella 2023–2024 hän pelasi Valioliigassa neljä ottelua. Mestaruussarjassa hän on Sheffield Unitedissa pelannut 147 ottelua, joissa hän on tehnyt kuusi maalia. Helmikuussa 2024 hän pelasi Blackburn Roversin joukkueessa yhden mestaruussarjaottelun.

Fleck on pelannut Skotlannin alle 17-, 19- ja 21-vuotiaiden maajoukkueissa. Hän on pelannut Skotlannin A-maajoukkueessa viisi ottelua: lokakuussa 2019 avauskokoonpanossa EM-karsinnassa Venäjää vastaan, marraskuussa 2019 vaihtopelaajana viimeiset hetket EM-karsintaottelussa Kazakstania vastaan, syys-lokakuussa 2020 avauskokoonpanossa Kansojen liigassa Tšekkiä ja Slovakiaa vastaan sekä maaliskuussa 2021 vaihdosta kentälle tulleena MM-karsintaottelussa Färsaaria vastaan.

## Lähteet
Juuso Puhakka

**Juuso Puhakka** (s. 16. elokuuta 1998 Kirkkonummi) on suomalainen autourheilija, joka ajaa kaudella 2021 GT World Challenge Sprint -sarjassa.

## Ura

### 2009–2019
Puhakka aloitti uransa vuonna 2009 kartingista Raket-luokasta. 2013 hän voitti ensimmäisen SM-osakilpailunsa Kohtala Sports -tallissa KFJ-luokassa. Puhakan viimeinen vuosi kartingissa 2014 oli menestyksekäs. Hän voitti kartingin FIA:n pohjoisen alueen mestaruuden Norjan Rudskogenissa ajetussa kilpailussa startattuaan finaaliin viimeisestä lähtöruudusta. Hän sijoittui KF-luokan SM-sarjassa toiseksi. 

Kausina 2015–2017 Puhakka ajoi pikkuformuloita enimmäkseen Pohjois-Euroopassa. Näiden kausien paras saavutus oli vuoden 2016 Formula STCC Nordic -sarjan hopea. Vuonna 2017 hän sijoittui SM F4 Championship -sarjan seitsemänneksi saavuttaen yhden osakilpailuvoiton. Loppuvuodesta 2017 Puhakka pääsi Lamborghinin Young Drivers Program -kuljettajaohjelmaan.

Kaudella 2018 Puhakka kilpaili suomalaisen Mikko Eskelisen kanssa Lamborghini Super Trofeo -sarjassa voittaen PRO-AM-luokan mestaruuden kahden pisteen erolla toiseksi tulleisiin Evan Cheniin ja Akihiro Asaihin.

Vuonna 2019 Puhakan ura jatkui Lamborghinin merkkiluokassa FFF Racing Teamin väreissä. Hänen tallikaverinaan oli japanilainen Takashi Kasai. Kaksikko sijoittui Pro-luokan toiseksi.

Puhakka on ollut Flying Finn Academyn jäsen vuodesta 2013 asti, ja nykyään hän on yksi neljästä A-maajoukkueen urheilijasta.

Puhakka opiskelee kauppatieteitä Hanken Svenska handelshögskolanissa Helsingissä.

### 2020
Toukokuussa 2020 Puhakan ilmoitettiin tehneen sopimuksen Toksportin kanssa, jossa hän ajoi GT World Challenge Europe Sprint Cup -sarjaa. Puhakan tallikaverina oli kolumbialainen Óscar Tunjo. Kaksikko sijoittui kaudella neljänneksi Silver-luokassa. Syksyllä 2020 Puhakka debytoi myös Span 24 tunnin kilpailussa. Madpandan autokunta sijoittui lukuisten ongelmien jälkeen kilpailussa Silver-luokan neljännelle sijalle.

### 2021
Toksport jatkoi Puhakan sopimusta kauden 2020 jälkeen, ja Puhakka ja Tunjo osallistuvat GT World Challenge Europe Sprint Cup -sarjaan myös kaudella 2021.

## Lähteet

## Aiheesta muualla
* Juuso Puhakan kotisivut
* Juuso Puhakka Driverdatabase-sivustolla
* Juuso Puhakan Facebook-sivusto
Amblyomma babirussae

**Amblyomma babirussae** on *[[Amblyomma]]*-sukuun ja puutiaisten heimoon (Ixodidae) kuuluva hämähäkkieläin. Tieteellisen nimen sille antoi ensimmäisenä Schulze vuonna 1933. Sillä ei ole alalajeja.

*Amblyomma babirussae* on kotoisin Indonesiasta.

## Lähteet

## Kirjallisuutta
*
Mallophora clavipes

**Mallophora clavipes** on *[[Mallophora]]*-sukuun ja petokärpäset-heimoon (Asilidae) kuuluva hyönteinen – täsmällisemmin kaksisiipinen. Tieteellisen nimen sille antoi ensimmäisenä Charles Howard Curran vuonna 1941. Sillä ei ole alalajeja.
## Levinneisyysalue
* Brasilia

## Lähteet
Brachmia hedemanni

**Brachmia hedemanni** on *[[Brachmia]]*-sukuun ja Gelechiidae-heimoon kuuluva hyönteinen – täsmällisemmin perhonen. Tieteellisen nimen sille antoi ensimmäisenä Caradja vuonna 1920. Sillä ei ole alalajeja.
## Lähteet
Liam Lawson

**Liam Lawson** (s. 11. helmikuuta 2002 Hastings, Uusi-Seelanti) on uusiseelantilainen rata-autoilija. Hän ajaa Formula 1 -sarjassa Racing Bullsilla.

## Ura
Lawson aloitti uransa kartingissa 7-vuotiaana ajaen lukuisia mestaruussarjoja kotimaassaan Uudessa-Seelannissa. Hän voitti kaksi karting-titteliä vuonna 2014. Kaudeksi 2015–16 Lawson siirtyi Uuden-Seelannin Formula First -sarjaan, jossa sijoittui kokonaispisteissä kuudenneksi. Tätä ennen hän kilpaili Formula First -talvisarjassa, jossa sijoittui toiseksi. Kaudella 2016–17 Lawson voitti NZ F1600 Championship -sarjan mestaruuden. Vuonna 2017 Lawson kilpaili Australian Formula 4 -sarjassa voittaen viisi kilpailua ja saavuttaen 12 palkintosijaa sijoittuen loppupisteissä toiseksi.

Vuonna 2018 Lawson siirtyi Euroopan radoille ja kilpaili Saksan ADAC Formula 4 -sarjassa. Hän saavutti kauden aikana kolme voittoa, kolme paalua ja yhdeksän palkintosijaa sijoittuen kokonaispisteissä toiseksi. Samana vuonna hän ajoi kolme kilpailua Aasian F3 -sarjassa voittaen jokaisen ajamansa kilpailun. Vuonna 2019 Lawson kilpaili FIA Formula 3 Championship- ja EuroFormula Open -sarjoissa MP Motorsport- ja Team Motorpark -talleissa.

Lawson ajoi kaudella 2023 Japanin Super Formuloita. Hän ajoi Team Mugen -tallin riveissä tallikaverinaan Tomoki Nojiri. Lisäksi Lawson toimi kaudella 2023 Formula 1:ssä Red Bullin varakuljettajana.

Lawson debytoi Formula 1 -sarjassa kauden 2023 Hollannin Grand Prix’ssa AlphaTauri-tallissa hänen korvatessaan harjoituksissa loukkaantuneen Daniel Ricciardon. Hän sijoittui uransa ensimmäisissä aika-ajoissa sijalle 19, mutta onnistui nousemaan kisassa sijalle 13. Lawson korvasi Ricciardon myös Italian, Singaporen, Japanin ja Qatarin osakilpailuissa. Singaporessa hän ajoi ensimmäistä kertaa pisteille sijoittuen yhdeksänneksi. Hän jatkoi Red Bullin varakuljettajana myös kaudella 2024. Kauden aikana Lawson korvasi Ricciardon RB-tallin kuljettajana Yhdysvaltain GP:stä eteenpäin. Hän ajoi kaksi pistesijaa sijoittuen yhdeksänneksi Yhdysvaltain ja São Paulon GP:ssä saavuttaen neljä pistettä.

Kaudella 2025 Lawson ajoi Red Bullin kuljettajana korvaten potkut saaneen Sergio Pérezin. Hänet kuitenkin korvattiin jo kahden kilpailun jälkeen Yuki Tsunodalla huonojen tulosten takia. Lawson ajoi loppukauden Racing Bulls -tallissa parhaana tuloksenaan Azerbaidžanin GP:n viides sija. Lawson saavutti kauden aikana 38 pistettä sijoittuen sarjan 14:nneksi.

## Formula 3 -tulokset

## Formula 2 -tulokset

## Formula 1 -tulokset
### Tulokset kilpailuittain

### Kaudet numeroina

### Merkkipaalut

## Lähteet
Jack O’Connell (jalkapalloilija)

**Jack William O'Connell** (s. 29. maaliskuuta 1994 Liverpool) on englantilainen jalkapalloilija, pelipaikaltaan keskuspuolustaja. Hän edusti suuren osan ammattilaisurastaan Sheffield Unitedia.

O'Connell aloitti liigauransa lainapelaajana Blackburn Roversista Rotherham Unitedissa, York Cityssä ja Rochdalessa. Vuonna 2015 hän siirtyi Brentfordiin ja vuonna 2016 Sheffield Unitediin. Ensimmäisen ottelunsa Englannin Valioliigassa O'Connell pelasi Sheffield Unitedissa elokuussa 2019. Hän pelasi kaudella 2019–2020 Valioliigassa 33 ottelua, joista 32:ssa täydet 90 minuuttia. Hän pelasi kauden 2020–2021 kaksi ensimmäistä valioliigaottelua ennen kuin sai polvivamman, minkä jälkeen hän ei kyennyt pelaamaan enää otteluakaan. Hänen sopimuksensa Sheffield Unitedin kanssa päättyi kesällä 2023. Hän pelasi Englannin mestaruussarjassa 103 ottelua ja teki niissä neljä maalia. Englannin ykkösliigassa hänelle kertyi 73 ottelua ja yhdeksän tehtyä maalia.

O'Connell pelasi Englannin alle 18- ja 19-vuotiaiden maajoukkueissa.

## Lähteet
Brachmia

**Brachmia** on  Gelechiidae-heimoon kuuluva hyönteisten – täsmällisemmin perhosten – suku. Siihen kuuluu 88 lajia.
## Lajit

* *[[Brachmia resoluta]]*
* *[[Brachmia robustella]]*
* *[[Brachmia sigillatrix]]*
* *[[Brachmia sitiens]]*
* *[[Brachmia stactopis]]*
* *[[Brachmia strigosa]]*
* *[[Brachmia subsignata]]*
* *[[Brachmia superans]]*
* *[[Brachmia syntonopis]]*
* *[[Brachmia tepidata]]*
* *[[Brachmia ternatella]]*
* *[[Brachmia tetragonopa]]*
* *[[Brachmia tholeromicta]]*
* *[[Brachmia torva]]*
* *[[Brachmia triophthalma]]*
* *[[Brachmia trinervis]]*
* *[[Brachmia tristella]]*
* *[[Brachmia vecors]]*
* *[[Brachmia velitaris]]*
* *[[Brachmia xeronoma]]*
* *[[Brachmia zonula]]*
* *[[Brachmia albinervis]]*
* *[[Brachmia alienella]]*
* *[[Brachmia anisopa]]*
* *[[Brachmia antichroa]]*
* *[[Brachmia apricata]]*
* *[[Brachmia arulensis]]*
* *[[Brachmia autonoma]]*
* *[[Brachmia ballotellus]]*
* *[[Brachmia brunnea]]*
* *[[Brachmia brunneolineata]]*
* *[[Brachmia carphodes]]*
* *[[Brachmia cenchritis]]*
* *[[Brachmia ceramochroa]]*
* *[[Brachmia circumfusa]]*
* *[[Brachmia consummata]]*
* *[[Brachmia craterospila]]*
* *[[Brachmia custos]]*
* *[[Brachmia deltopis]]*
* *[[Brachmia dilutiterminella]]*
* *[[Brachmia dimidiella]]*
* *[[Brachmia discoanulella]]*
* *[[Brachmia ditemenitis]]*
* *[[Brachmia dolosa]]*
* *[[Brachmia dryotyphla]]*
* *[[Brachmia elaeophanes]]*
* *[[Brachmia episticta]]*
* *[[Brachmia fuscogramma]]*
* *[[Brachmia gerronella]]*
* *[[Brachmia gershensonae]]*
* *[[Brachmia hedemanni]]*
* *[[Brachmia heterotoma]]*
* *[[Brachmia impunctella]]*
* *[[Brachmia inconspicua]]*
* *[[Brachmia infixa]]*
* *[[Brachmia infuscatella]]*
* *[[Brachmia inornatella]]*
* *[[Brachmia inspersa]]*
* *[[Brachmia insuavis]]*
* *[[Brachmia insulsa]]*
* *[[Brachmia ioplaca]]*
* *[[Brachmia japonicella]]*
* *[[Brachmia juridica]]*
* *[[Brachmia kyotensis]]*
* *[[Brachmia leucopla]]*
* *[[Brachmia leucospora]]*
* *[[Brachmia liberta]]*
* *[[Brachmia melicephala]]*
* *[[Brachmia metoeca]]*
* *[[Brachmia modicella]]*
* *[[Brachmia monotona]]*
* *[[Brachmia murinula]]*
* *[[Brachmia officiosa]]*
* *[[Brachmia neuroplecta]]*
* *[[Brachmia obtrectata]]*
* *[[Brachmia opaca]]*
* *[[Brachmia orthomastix]]*
* *[[Brachmia perumbrata]]*
* *[[Brachmia philochersa]]*
* *[[Brachmia philodema]]*
* *[[Brachmia planicola]]*
* *[[Brachmia procursella]]*
* *[[Brachmia pseudozonula]]*
* *[[Brachmia ptochodryas]]*
* *[[Brachmia purificata]]*
* *[[Brachmia pyrrhoschista]]*
* *[[Brachmia quassata]]*
* *[[Brachmia radiosella]]*

## Lähteet
Trichoderes pini

**Trichoderes pini** on *[[Trichoderes]]*-sukuun ja sarvijäärät-heimoon (Cerambycidae) kuuluva hyönteinen – täsmällisemmin kovakuoriainen. Tieteellisen nimen sille antoi ensimmäisenä Chevrolat vuonna 1843. Sillä ei ole alalajeja.
## Levinneisyysalue
* Honduras

## Lähteet
Trichoderes

**Trichoderes** on  sarvijäärät-heimoon (Cerambycidae) kuuluva hyönteisten – täsmällisemmin kovakuoriaisten – suku. Siihen kuuluu kolme lajia.

## Lajit
* *[[Trichoderes cylindroidus]]*
* *[[Trichoderes pini]]*
* *[[Trichoderes rugosus]]*

## Lähteet

## Aiheesta muualla
*University of Michigan, Animal Diversity Web (ADW): Trichoderes
Trichotichnus hisakoae

**Trichotichnus hisakoae** on *[[Trichotichnus]]*-sukuun ja maakiitäjäiset-heimoon (Carabidae) kuuluva hyönteinen – täsmällisemmin kovakuoriainen. Tieteellisen nimen sille antoi ensimmäisenä Morita vuonna 1997. Sillä ei ole alalajeja. Lajia tavataan Japanissa.
## Lähteet

## Kirjallisuutta
*
Septoria crepidicola

**Septoria crepidicola** on *[[Septoria]]*-sukuun ja Mycosphaerellaceae-heimoon kuuluva kotelosieni. Tieteellisen nimen sille antoi ensimmäisenä U. Braun vuonna 1993. Sillä ei ole alalajeja.
## Levinneisyysalue
* Wyoming

## Lähteet

## Kirjallisuutta
*
Mycosphaerellaceae

**Mycosphaerellaceae** on  Mycosphaerellales-lahkoon kuuluva kotelosienien heimo. Siihen kuuluu 120 sukua.

## Suvut

* *[[Acervuloseptoria]]*
* *[[Achorodothis]]*
* *[[Acrocladium]]*
* *[[Acrodesmis]]*
* *[[Acrotheca]]*
* *[[Allantophomoides]]*
* *[[Amycosphaerella]]*
* *[[Anguillosporella]]*
* *[[Annellosympodiella]]*
* *[[Apseudocercosporella]]*
* *[[Ascospora]]*
* *[[Asperisporium]]*
* *[[Brunneosphaerella]]*
* *[[Camptomeriphila]]*
* *[[Caryophylloseptoria]]*
* *[[Cercoseptoria]]*
* *[[Cercospora]]*
* *[[Cercosporella]]*
* *[[Cercosporidium]]*
* *[[Cercosporina]]*
* *[[Cercostigmina]]*
* *[[Clypeispora]]*
* *[[Clypeosphaerella]]*
* *[[Colletogloeum]]*
* *[[Cucurbitariopsis]]*
* *[[Davisoniella]]*
* *[[Didymaria]]*
* *[[Didymellina]]*
* *[[Discella]]*
* *[[Distocercospora]]*
* *[[Dothistroma]]*
* *[[Elletevera]]*
* *[[Epicoleosporium]]*
* *[[Eriocercospora]]*
* *[[Eriocercosporella]]*
* *[[Euryachora]]*
* *[[Filiella]]*
* *[[Fusicladiella]]*
* *[[Fusoidiella]]*
* *[[Gillotia]]*
* *[[Gomphinaria]]*
* *[[Helicomina]]*
* *[[Isariopsis]]*
* *[[Jaczewskiella]]*
* *[[Kirramyces]]*
* *[[Laocoon]]*
* *[[Lecanosticta]]*
* *[[Melanodothis]]*
* *[[Microcyclosporella]]*
* *[[Micronectriella]]*
* *[[Miuraea]]*
* *[[Mucomycosphaerella]]*
* *[[Mycosphaerella]]*
* *[[Mycosphaerelloides]]*
* *[[Mycovellosiella]]*
* *[[Neoceratosperma]]*
* *[[Neocercospora]]*
* *[[Neodeightoniella]]*
* *[[Neomycosphaerella]]*
* *[[Neopenidiella]]*
* *[[Neopseudocercospora]]*
* *[[Neopseudocercosporella]]*
* *[[Neoramichloridium]]*
* *[[Neoseptoria]]*
* *[[Oligostroma]]*
* *[[Ophiocarpella]]*
* *[[Oreophylla]]*
* *[[Ovosphaerella]]*
* *[[Ovularia]]*
* *[[Pallidocercospora]]*
* *[[Pantospora]]*
* *[[Paracercospora]]*
* *[[Paramycosphaerella]]*
* *[[Passalora]]*
* *[[Pazschkeella]]*
* *[[Periconiella]]*
* *[[Phacellium]]*
* *[[Phaeoisariopsis]]*
* *[[Phaeophleospora]]*
* *[[Phaeoramularia]]*
* *[[Phaeothecoidea]]*
* *[[Pharcidia]]*
* *[[Phloeospora]]*
* *[[Placocrea]]*
* *[[Polyphialoseptoria]]*
* *[[Polythrincium]]*
* *[[Pseudocercospora]]*
* *[[Pseudocercosporella]]*
* *[[Pseudocercosporidium]]*
* *[[Pseudophaeoramularia]]*
* *[[Pseudostigmidium]]*
* *[[Quasiphloeospora]]*
* *[[Ragnhildiana]]*
* *[[Ramichloridium]]*
* *[[Ramularia]]*
* *[[Ramulariopsis]]*
* *[[Ramulispora]]*
* *[[Rhabdospora]]*
* *[[Ruptoseptoria]]*
* *[[Semipseudocercospora]]*
* *[[Septocylindrium]]*
* *[[Septoria]]*
* *[[Sirosporium]]*
* *[[Sonderhenia]]*
* *[[Sphaerella]]*
* *[[Sphaerellothecium]]*
* *[[Sphaerulina]]*
* *[[Stenella (sieni)|Stenella]]*
* *[[Stenellopsis]]*
* *[[Stigmidium]]*
* *[[Stigmina]]*
* *[[Stromatoseptoria]]*
* *[[Tandonella]]*
* *[[Uwebraunia]]*
* *[[Uwemyces]]*
* *[[Verrucisporota]]*
* *[[Walkeromyces]]*
* *[[Xenomycosphaerella]]*
* *[[Xenoramularia]]*
* *[[Zasmidium]]*

## Lähteet
Mycosphaerellales

**Mycosphaerellales** on  Dothideomycetes-luokkaan kuuluva kotelosienien lahko. Siihen kuuluu yksi heimo.
## Heimot
* Mycosphaerellaceae

## Lähteet
Bathytropa meinerti

**Bathytropa meinerti** on *[[Bathytropa]]*-sukuun ja Bathytropidae-heimoon kuuluva kuoriäyriäinen – täsmällisemmin siira. Tieteellisen nimen sille antoi ensimmäisenä Budde-Lund vuonna 1885. Sillä on kaksi alalajia.
## Levinneisyysalue
* Algeria
* Ranska

## Alalajit
Alla kaikki lajin kaksi tunnettua alalajia:
* *[[Bathytropa meinerti costata]]* Budde-Lund, 1885
* *[[Bathytropa meinerti meinerti]]* Budde-Lund, 1885

## Lähteet

## Kirjallisuutta
*
Bathytropa

**Bathytropa** on  Bathytropidae-heimoon kuuluva kuoriäyriäisten – täsmällisemmin siirojen – suku. Siihen kuuluu kymmenen lajia.
## Lajit
* *[[Bathytropa colasi]]*
* *[[Bathytropa dollfusi]]*
* *[[Bathytropa graevei]]*
* *[[Bathytropa granulata]]*
* *[[Bathytropa meinerti]]*
* *[[Bathytropa patanei]]*
* *[[Bathytropa rifensis]]*
* *[[Bathytropa ruffoi]]*
* *[[Bathytropa schembrii]]*
* *[[Bathytropa tuberculata]]*

## Lähteet
Bathytropidae

**Bathytropidae** on  siirojen lahkoon (Isopoda) kuuluva niveljalkaisten – täsmällisemmin kuoriäyriäisten – heimo. Siihen kuuluu kuusi sukua.
## Suvut
* *[[Australoniscus]]*
* *[[Bathytropa]]*
* *[[Cubanoscia]]*
* *[[Laninoniscus]]*
* *[[Monitus]]*
* *[[Neotroponiscus]]*

## Lähteet
Dothideomycetes

**Dothideomycetes** on  kotelosienien kaareen (Ascomycota) kuuluva sienten luokka. Siihen kuuluu 32 lahkoa.
## Lahkot

* Stigmatodiscales
* Phaeotrichales
* Patellariales
* Mytilinidiales
* Myriangiales
* Muyocopronales
* Microthyriales
* Lichenotheliales
* Jahnulales
* Hysteriales
* Dyfrolomycetales
* Dothideales
* Zeloasperisporiales
* Venturiales
* Trypetheliales
* Pleosporales
* Capnodiales
* Bezerromycetales
* Acrospermales
* Natipusillales
* Mycosphaerellales
* Minutisphaerales
* Lichenoconiales
* Botryosphaeriales
* Asterotexales
* Asterinales
* Abrothallales
* Strigulales
* Superstratomycetales
* Tirisporellales
* Tubeufiales
* Valsariales

## Lähteet
Gynochthodes nitida

**Gynochthodes nitida** on *[[Gynochthodes]]*-sukuun ja matarakasveihin kuuluva putkilokasvi. Tieteellisen nimen sille antoi ensimmäisenä Elmer Drew Merrill. Sillä ei ole alalajeja.

## Levinneisyysalue
* Filippiinit

## Lähteet

## Kirjallisuutta
*
Verbascum kochiiforme

***Verbascum kochiiforme*** on tulikukkien (*Verbascum*) sukuun ja syyläjuurikasvien (Scrophulariaceae) heimoon kuuluva putkilokasvi – täsmällisemmin kaksisirkkainen. Tieteellisen nimen sille antoivat ensimmäisenä Boiss. ja Hausskn. Sillä ei ole alalajeja.

## Levinneisyysalue
* Iran

## Lähteet

## Kirjallisuutta
*
Neotrabisus quadrioculatus

**Neotrabisus quadrioculatus** on *[[Neotrabisus]]*-sukuun ja lyhytsiipiset-heimoon (Staphylinidae) kuuluva hyönteinen – täsmällisemmin kovakuoriainen. Tieteellisen nimen sille antoi ensimmäisenä Jeannel vuonna 1959. Sillä ei ole alalajeja.
## Levinneisyysalue
* Kenia
* Kongo
* Sudan

## Lähteet

## Kirjallisuutta
*
Neotrabisus

**Neotrabisus** on  lyhytsiipiset-heimoon (Staphylinidae) kuuluva hyönteisten – täsmällisemmin kovakuoriaisten – suku. Siihen kuuluu 37 lajia.
## Lajit

* *[[Neotrabisus acuticornis]]*
* *[[Neotrabisus aestuarii]]*
* *[[Neotrabisus anommatis]]*
* *[[Neotrabisus bairini]]*
* *[[Neotrabisus bartolozzii]]*
* *[[Neotrabisus bicornis]]*
* *[[Neotrabisus bifossulus]]*
* *[[Neotrabisus bifoveatus]]*
* *[[Neotrabisus biplagiatus]]*
* *[[Neotrabisus carvalhoi]]*
* *[[Neotrabisus cinctus]]*
* *[[Neotrabisus dentatus]]*
* *[[Neotrabisus dorsalides]]*
* *[[Neotrabisus dorsalis]]*
* *[[Neotrabisus fasciculifrons]]*
* *[[Neotrabisus fissifrons]]*
* *[[Neotrabisus foveatus]]*
* *[[Neotrabisus gibbifrons]]*
* *[[Neotrabisus gibbosus]]*
* *[[Neotrabisus gigas]]*
* *[[Neotrabisus hirsutus]]*
* *[[Neotrabisus hirticollis]]*
* *[[Neotrabisus jeanneli]]*
* *[[Neotrabisus joannae]]*
* *[[Neotrabisus leleupi]]*
* *[[Neotrabisus loebli]]*
* *[[Neotrabisus machadoi]]*
* *[[Neotrabisus major]]*
* *[[Neotrabisus microcephalus]]*
* *[[Neotrabisus nkongsambanus]]*
* *[[Neotrabisus ocellatus]]*
* *[[Neotrabisus quadrioculatus]]*
* *[[Neotrabisus reductus]]*
* *[[Neotrabisus robustus]]*
* *[[Neotrabisus transversicollis]]*
* *[[Neotrabisus tuberculiceps]]*
* *[[Neotrabisus xylonomus]]*

## Lähteet
Daniel Kamy

**Yves Daniel Kamy Ntankeu** (s. 8. maaliskuuta 1996 Yaoundé, Kamerun) on kamerunilais-ranskalainen jalkapalloilija, pelipaikaltaan keskuspuolustaja. Hän edustaa Serbian Superliigassa pelaavaa FK Inđijaa. Hän on pelannut myös Montenegron, Suomen ja Slovenian pääsarjoissa.

Suomessa Kamy edusti turkulaista FC Interiä kausina 2018–2019. Hän pelasi 25 veikkausliigaottelua ja teki niissä kolme maalia.

## Tilastot

Tilastot kattavat aikuisten sarjaottelut. Päivitetty 12. elokuuta 2019.

## Lähteet
Pyhän Yrjön kreikkalaisortodoksinen katedraali (Beirut)

**Pyhän Yrjön kreikkalaisortodoksinen katedraali** on Beirutin kreikkalaisortodoksisen arkkihiippakunnan pääkatedraali.
Toini-Inkeri Kaukonen

**Toini-Inkeri Kaukonen**, o.s. **Niemimaa** (14. heinäkuuta 1913 Tampere – 17. joulukuuta 1994 Helsinki) oli suomalainen kansatieteilijä, joka sai professorin arvonimen.

## Henkilöhistoria
Kaukosen vanhemmat olivat opettajat Edvard Niemimaa (entinen Roitto) ja Aino Matilda Haapanen ja puoliso vuodesta 1941 kanslianeuvos Väinö Kaukonen. Toini-Inkeri Kaukonen tuli ylioppilaaksi 1933 ja valmistui filosofian kandidaatiksi 1938 ja lisensiaatiksi 1946, filosofian tohtoriksi hän väitteli 1950. Kaukonen oli maataloushallituksen kotiteollisuustarkastaja 1946–1956 ja työskenteli sitten Kansallismuseossa muun muassa Seurasaaren ulkomuseon hoitajana, Museoviraston intendenttinä ja museon osastonjohtajana. Tutkijana Kaukonen erikoistui tekstiileihin ja työtapoihin sekä -välineisiin. Hän teki runsaasti kenttätöitä, mutta myös julkaisi laajasti, muun muassa kansallispuvuista. Kaukonen sai professorin arvonimen 1963 ja kansatieteen professorin pätevyyden 1966, kansatieteilijöiden yhdistyksen Ethnoksen ensimmäinen puheenjohtaja hän oli 1972–1974. Kaukonen oli Helsingin yliopiston dosentti 1963–1980.

## Julkaisuja
* *Pellavan ja hampun viljely ja muokkaus Suomessa : kansatieteellinen tutkimus*, 1946 (väitöskirja)
* *Pellavan kylvön kansanomaiset merkkiajat Suomessa*, 1948
* *Taipalsaaren eräiden kylien kansanomaisista rakennuksista: Kangasniemen pitäjästä ja sen kansanrakennuksista*, 1949
* *Etelä-Savon kansankulttuuria: Savolaisen osakunnan toimesta kesällä 1936 Taipalsaarelle tehdyn tutkimusretken tuloksia sekä osakuntalaisten kotiseutukuvauksia Ristiinasta ja Kangasniemeltä*, 1949, Toini-Inkeri Kaukonen, Niilo Väätäinen
* *Kansanomaiset kuviolliset peitot ja nykyaika*, 1952
* *Valkealan Kinansaari*, 1953
* *Mikkelin tyttölyseo 1879–1954: 75-vuotisjulkaisu*, 1954, toim. Katri Laatunen, Elina Arohonka, Toini-Inkeri Kaukonen, Lyyli Konsti, Lea Lumme
* *Kansallispuvuista*, 1959
* *Kansallismuseon kansatieteellinen käsikirjoitusarkisto*, 1959
* *Kinnasompelun levinneisyys ja työtavat Suomessa*, 1960
* *Karjan kesäsuojista ja laiduntamisesta Pohjanmaalla*, 1961, Asko Vilkuna, Toini-Inkeri Kaukonen
* *Unkarin museoihin perehtymässä*, 1961
* *Alusvaipat eli villalakanat*, 1961
* *Sarka ja kangas vanutetun villakankaan nimityksinä*, 1962
* *Pohjoismaisten kansatieteellisten laitosten neuvottelu*, 1962
* *Seurasaaren ulkomuseo: opas*, 1963, Hilkka Vilppula, Toini-Inkeri Kaukonen
* *Suomen kansanomaiset nauhat: kansatieteellinen tutkimus*, 1965
* *Ronkkaus: muuan kansanomaisen kirjonnan laji*, 1968
* *Kansanomaisia pukuja ja tekstiilejä*, 1969, Hilkka Vilppula, Toini-Inkeri Kaukonen
* *Seurasaaren kesä 1969: Seurasaaren ulkomuseo 60-vuotias*, 1969
* *[[Tyyni Vahter]] 1886–1969*, 1970
* *Leppävirran kansallispuku*, 1970
* *Joulun ruokatalous entisaikaan*, 1971
* *Aino-puku ja sen historia*, 1972
* *Karjalan naisten käsityöperinteet*, 1973
* *Muotipuku satakuntalaisessa maalaisyhteisössä vuosisadan vaihteen tienoilla*, 1976
* *Suomalaiset kansanpuvut ja kansallispuvut*, 1985
* *Reenperävaatteet eli rekipeitot*, 1986
* *Kyynärä pohjaa, kortteli raitaa: Riepukudonnaiset ja perinteiset lattiamatot*, 1998

## Viitteet
Kunniagalleria

**Kunniagalleria** on jollakin alalla erityisen ansioituneista henkilöistä koostuva valikoitu joukko. Kunniagallerioita käytetään muun muassa musiikissa ja urheilussa. Esimerkiksi urheilussa kunniagalleriaan voidaan nimetä henkilöitä, jotka ovat kuuluneet lajissaan maailman eliittiin tai heillä on ollut muuten poikkeuksellinen merkitys urheilun historiassa.

## Lähteet

## Aiheesta muualla
Amerikanukrainalaiset

**Amerikanukrainalaiset** (, ) ovat yhdysvaltalaisia, jotka ovat syntyneet tai joiden juuret ovat Ukrainassa. Yhdysvaltain väestönlaskentaviraston mukaan Yhdysvalloissa asuu 961&nbsp;113 ukrainalaistaustaista henkilöä.

## Tunnettuja amerikanukrainalaisia
*Leonard Bernstein, kapellimestari
*Sasha Cohen, taitoluistelija
*Martin Cooper, keksijä
*Bob Dylan, laulaja
*Mike Enzi, republikaanipoliitikko
*Taissa Farmiga, näyttelijä
*Vera Farmiga, näyttelijä
*Jim Furyk, golfaaja
*Gary Johnson, libertaaripoliitikko
*Irving Kristol, toimittaja
*Mila Kunis, näyttelijä
*Victoria Spartz, republikaanipoliitikko
*Heidemarie Stefanyshyn-Piper, astronautti
*Igor Sikorsky, lentokonesuunnittelija
*Steven Spielberg, elokuvaohjaaja
*Chuck Wepner, nyrkkeilijä
*Harry Winston, jalokiviseppä ja -kauppias
*Natalie Wood, näyttelijä
*Steve Wozniak, keksijä

## Lähteet
### Viitteet
Loimua

**Loimua Oy** on suomalainen energia-alan monipalveluyritys. Yritys tuottaa ja jakelee kaukolämpöä sekä tarjoaa teollisuudelle kokonaisvaltaista energiantuotantoa palveluna. Loimua myy ja jakelee lisäksi maakaasua alueellaan.

Yrityksellä on lähes 5000 asiakassopimusta ja noin 85 000 loppukäyttäjää. Loimuan toiminta-aluetta kaukolämmön osalta ovat Häme, Keski-Suomi ja Pohjois-Pohjanmaa. Suomessa on noin 200 kaukolämpöyhtiötä, joista suurin osa on kuntien omistamia. Loimua on toiseksi suurin yksityinen kaukolämmön myyjä. Loimua tuottaa kaukolämpöä pääasiassa kotimaisella bioenergialla. Uusiutuvien energialähteiden osuus oli vuonna 2024 92 %. 

Loimua tarjoaa teollisuudelle erilaisia energia-, jäähdytys- ja lämpöratkaisuja palveluna. Asiakkaina on mm. Koskisen saha- ja levytehdas, Junnikkalan saha Oulaisissa ja Kalajoella sekä FM Timber Pihtiputaalla.

Loimua oli aiemmalta nimeltään Elenia Lämpö, joka oli Elenia-konsernin kaukolämpöliiketoiminnasta vastannut tytäryhtiö. Emoyhtiö myi Elenia Lämmön kesällä 2019 sijoitusyhtiöiden ryhmälle. Loimuan omistaa  **Abrdn plc, CVC DIF ja LPPI Infrastructure Investments LP**. Loimua nimellä yritys on ollut vuoden 2020 alusta.

## Lähteet
## Aiheesta muualla
* Loimuan verkkosivut
Hans Gefors

**Hans Gefors** (s. 1952) on ruotsalainen säveltäjä. 

Gefors opiskeli musiikkia Tukholmassa, mutta muutti Tanskaan vuonna 1973 Per Nørgårdin tavattuaan ja opiskeli tämän johdolla siellä. Hän sai säveltäjädiplomin Århusissa vuonna 1977 ja pysyi Tanskassa 1980-luvun puoleenväliin saakka. Läpimurtonsa säveltäjänä hän teki oopperallaan *Christina* (1986). Hän sai vuonna 1988 paikan sävellysprofessorina Malmön musiikkiakatemiasta. Geforsin seuraava suuri ooppera, *Der Park*, sai kantaesityksensä Wiesbadenissa vuonna 1992. Gefors on myös koko uransa ajan ollut erityisesti kiinnostunut vokaalimusiikin tekemisestä, mutta hänen tuotantoonsa kuuluu lisäksi orkesteri-, kamari- ja soolosoitinteoksia.

Gefors sai vuonna 2011 tohtorinarvon Lundin yliopistosta väitöskirjallaan *Operans dubbla tidsförlopp*. Hänelle on myönnetty Litteris et Artibus -mitali (2000), ja hän on ollut Ruotsin kuninkaallisen musiikkiakatemian jäsen vuodesta 1995.

## Lähteet
Fiona Fullerton

**Fiona Elizabeth Fullerton** (s. 10. lokakuuta 1956 Kaduna, Nigeria) on brittiläinen näyttelijä ja laulaja, joka tunnetaan roolistaan Liisana vuoden 1973 elokuvassa *[[Liisa Ihmemaassa (vuoden 1972 elokuva)|Liisa Ihmemaassa]]* ja Bond-tyttö Pola Ivanovana vuoden 1985 James Bond -elokuvassa *[[007 ja kuoleman katse]]*.
Brännboda

**Brännboda** on kylä Kemiönsaaren kunnan Västanfjärdissä. Kylä sijaitsee Västanfjärdin eteläosassa Vesterillon ja Billbölen välissä. Kylään kuuluu myös kulmakunta Bredvik meren rannalla.

Brännbodan kyläkeskus sijaitsee kyläalueen länsiosassa, joka kuuluu Lammalabäckenin tasaiseen ojalaaksoon. Pääosa Brännbodan kyläalueesta on mäkistä ja kallioista metsämaata. Brännboda ulottuu Västanfjärdin kaakkoiskulmaan, jossa Kemiönsaareen kiinni kasvanut Synderstön. Brännbodan itäosaa rajaa meri ja kylän rannat ovat lukuisten lahtien rikkomia. Itäosassa Bredvikenin etelärannalla sijaitsee pieni asutuskeskittymä Bredvik.

Brännbodassa on ollut keskiajalla kaksi tilaa, joista Brännboda eli Uppgård on ollut säteri ja Östergård ollut rälssitila. Isojako toteutettiin kylässä vasta vuonna 1915, jolloin Östergårdista lohkottiin kylään kolmas tila Bolstad. Kylän neljä torppaa Bredvik, Framnäs, Sjövik ja Lugnvik sijaitsivat kylän itäosassa meren rannalla ja ne itsenäistyivät 1920-luvulla. Brännbodan kansakoulu avasi ovensa 1905 ja sen koulutoiminta lakkasi alakouluna vuonna 2009. Kylässä on myös louhittu kalkkia 1800-luvun lopulla.

## Lähteet
Vattimeren kansallispuisto (Tanska)

**Vattimeren kansallispuisto** on Tanskassa  Jyllannin eteläosassa Vattimeren rannikolla ja saarissa sijaitseva kansallispuisto. Vuodesta 2009 se on osa Unescon maailmanperintökohdetta Vattimeren kansallispuistot yhdessä naapurimaiden vastaavien puistojen kanssa.

Puistoon kuuluvat saaret Rømø, Mandø ja Fanø. Sen maisemalle ovat omaleimaisia hiekkadyynit ja nummet.

Puiston opastuskeskus Vadehavscentret on Ribessä.

## Lähteet

## Aiheesta muualla